SKRIFTLIG FORESPOERGSEL E-2917/98

af Jean Baggioni (UPE) til Raadet

(2. oktober 1998)

Om: OEomraader og reformen af Unionens regionalpolitik

Kan Raadet oplyse, hvorvidt det gaar ind for:

- at Unionens regionalpolitik, hvis reform der for oejeblikket forhandles om, udtrykkeligt tager hensyn til de aendringer vedroerende oeomraaderne, som med regeringskonferencen blev indfoert i unionstraktaten (artikel 130 A og erklaering nr. 30),

- og at Kommissionen betragter disse nye bestemmelser som retsgrundlag for en politik, der integrerer baade hensyntagen i faellesskabsretten til permanente mangler som foelge af et omraades status som oesamfund og saerlige foranstaltninger til oeomraadernes integrering i det indre marked paa ligelige vilkaar, som Europa-Parlamentet anmodede om i sin betaenkning (A4-0118/98) af 28. maj 1998?

Svar

(18./19. januar 1999)

1. Raadet er fuldt ud klar over den meget store betydning, som oekonomisk og social samhoerighed spiller som et af noegleelementerne i dets forskellige politikker med henblik paa at fremme en harmonisk udvikling af Faellesskabet som helhed og at formindske forskellene i den regionale udvikling og forbedre situationen i de mindst begunstigede omraader, herunder oeer. Som det aerede medlem rigtigt paapeger, er dette princip fastlagt i artikel 130 A i EF-traktaten som aendret ved Amsterdam-traktaten, som er i faerd med at blive ratificeret, og i den dertil knyttede erklaering om oeomraader.

2. Raadet vil dog gerne understrege, at der paa baggrund af bestemmelsernes generelle anvendelsesomraade og den saerlige erkendelse af, at der i EF-lovgivningen, naar det er berettiget, skal tages hensyn til strukturelle ulemper, der skyldes oeernes status som oesamfund, for at integrere saadanne omraader i det indre marked paa rimelige vilkaar, som anfoert i erklaeringen, er mulighed for at anvende en lang raekke forskellige instrumenter for at naa disse maal. Et af disse instrumenter er den reform af strukturfondene, der i oejeblikket droeftes i Raadet.

3. Et af noegleelementerne i reformen er begraensningen af prioriterede maal til tre. Kommissionen foreslaar at lade udviklingsforsinkede omraader paa NUTS II niveau (EUROSTAT-nomenklatur), hvis BNP pr. indbygger er paa under 75 % af faellesskabsgennemsnittet maalt i koebekraftspariteter, vaere omfattet af maal 1. Kommissionen foreslaar ogsaa, at de mest fjerntliggende omraader (de franske oversoeiske departementer, Azorerne, De Kanariske OEer og Madeira) og visse omraader i Finland og Sverige, der i oejeblikket er stoetteberettiget under maal 6, skal vaere omfattet.

4. Kommissionens forslag tager ikke hensyn til oeer som saadanne; det tager imidlertid - uden at dette er noget nyt i forhold til de nugaeldende strukturfondbestemmelser - hensyn til meget afsides beliggende oeomraader eller oeomraader paa NUTS II niveau, som opfylder kriteriet med et BNP paa under 75 %. OEer, der ikke er stoetteberettiget under maal 1, vil i oevrigt kunne faa del i strukturbevillingerne i henhold til maal 2 (omraader under oekonomisk og social omstilling) og 3 (udvikling af de menneskelige ressourcer).

5. Raadet har endnu ikke fastlagt nogen faelles holdning til forslaget.

6. Hvad anden del af spoergsmaalet angaar er Raadet af den opfattelse, at Kommissionen vil vaere bedre i stand til at svare.